Baritas (upė)
Baritas (indonez. Sungai Barito) – upė Indonezijoje, Borneo salos pietuose, Centrinio ir Pietų Kalimantano provincijose. Prasideda Miulerio kalnuose centrinėje salos dalyje. Teka pietų link. Aukštupyje teka siauru giliu slėniu, vagoje daug slenksčių ir krioklių. Vidurupyje ir žemupyje teka lygumomis. Įteka į Javos jūrą, sudaro deltą. Laivuojama nuo aukštupio. Svarbiausias intakas – Negara (kairysis). Prie Barito įsikūrę Muarateveho ir Bandžarmasino miestai.